open-index/open-wikipedia-markdown huggingface dataset:
Ashok Gehlot

**Ashok Gehlot** (s. 3. toukokuuta 1951) on intialainen poliitikko, joka aloitti kolmannen kautensa Rajasthanin pääministerinä vuonna 2018.

Gehlot aloitti poliittisen uransa opiskelijapolitiikassa. Hän toimi kongressipuolueen opiskelijajärjestön Rajasthanin yksikön puheenjohtajana vuosina 1974–1979. Vuonna 1977 kongressipuolueen etsiessä ehdokkaita osavaltiovaaleihin Jodhpurissa Gehlot tarjoutui ehdolle, mutta hävisi vaalit. Kongressipuolue oli tuolloin epäsuosiossa Indira Gandhin kaksi vuotta aiemmin julistaman kansallisen hätätilan takia. Vuonna 1980 Gandhi valitsi hänet ehdokkaaksi parlamenttivaaleihin, jotka hän voitti. Voittonsa jälkeen hänen kanssaan samaan kastiyhteisöön kuulunut väkijoukko matkusti Delhiin onnittelemaan häntä. Gandhiin väenpaljous teki vaikutuksen, minkä vuoksi hän päätti ylentää Gehlotin valtioministeriksi.

Gehlot valittiin turismista vastaavaksi valtioministeriksi vuonna 1982. Seuraavana vuonna hänen vastuulleen annettiin myös ilmailu- ja urheiluasiat. Tultuaan uudelleenvalituksi Lok Sabhaan vuonna 1984, hän jatkoi ilmailuasiain valtioministerinä. P. V. Narasimha Raon hallitukselle hän toimi tekstiilistä vastaava valtioministerinä vuosina 1991–1993. Vuonna 1998 hän aloitti ensimmäisen kautensa Rajasthanin pääministerinä. Kongressipuolueen tappio vuoden 2003 osavaltiovaaleissa päätti hänen osavaltiohallituksena. Toiselle kaudelle hänet valittiin vuonna 2008. Kokenut kongressijohtaja C. P. Joshi nähtiin tuolloin mahdollisena valintana uudeksi pääministeriksi, mutta hän ei tullut valituksi hävittyään vaalit yhdellä äänellä. Joshin tappio tarjosi Gehlotille tilaisuuden päästä toiselle kaudelle pääministeriksi. Hänen toinen kautensa päättyi vuonna 2013, jolloin kongressipuolue hävisi vaalit saatuaan vain 21 paikkaa 200-paikkaiseen osavaltioparlamenttiin.

Gehlotin nimitettiin vuonna 2018 kolmannelle kaudelleen Rajasthanin pääministeriksi. Hänen varapääministerikseen valittiin Sachin Pilot. Kuusi kuukautta osavaltiohallituksen muodostamisen jälkeen kongressipuolue menetti kaikki Rajasthanin 25-parlamenttipaikkaa vuoden 2019 parlamenttivaaleissa. Yksi hävinneistä oli Gehlotin poika Vaibhav, jonka tappion osalta Gehlot syytti varapääministeri Pilotia. Pilot vastasi syytökseen toteamalla, että Gehlotin olisi pitänyt tehdä vaalityötä koko Rajashtanissa, eikä pelkästään ajaa poikansa valintaa Jodhpurin vaalipiirissä, niin vaalien lopputulos olisi ollut erilainen. Pääministerin ja varapääministerin keskinäinen kinastelu on herättänyt epäilyksiä hallituksen toimintakyvystä. 

## Lähteet

## Aiheesta muualla

* Ashok Gehlot Intian parlamentin alahuoneen verkkosivuilla
Etab

**Tarouf Abdelkheir Adam Talal**, taiteilijanimeltään **Etab** (30. joulukuuta 1947 Riad – 19. elokuuta 2007 Egypti), oli saudiarabialais-egyptiläinen laulaja. Hän tuli tunnetuksi Saudi-Arabian ensimmäisenä naislaulajana.

Etab aloitti uransa 1960-luvulla ja sai tukea uralleen etenkin Talal al-Maddahilta. Etab julkaisi omissa nimissään toistakymmentä albumia ja sellaisia hittejä kuin *Jani Al-Asmar*, *Alashanah* sekä *Hiya, Hady w'Huwa*. Hän työskenteli jonkin verran myös näyttelijänä ja esiintyi kolmessa elokuvassa. Etab meni vuonna 1978 naimisiin Saudi-Arabian tiedusteluministeriössä työskennelleen egyptiläismiehen kanssa ja muutti pian Egyptiin, jossa synnytti pojan (Ahmad) ja tytön (Dareen). Hänelle myönnettiin Egyptin kansalaisuus vuonna 1983. Myöhemmin Etab halusi avioeroa, mutta hänen miehensä ei; niinpä hän muutti lapsineen Arabiemiraatteihin. Siellä hän sai ensi kertaa syöpädiagnoosin vuonna 1997. Hän hakeutui hoitoon Yhdysvaltoihin, mutta palasi terveyden ja taloustilanteensa heikkenemisen myötä Egyptiin, jossa pysyi kuolemaansa saakka. 

Etab levytti Rotana-levymerkille. Hänen beduiinijuurensa vaikuttivat suureen osaan hänen musiikistaan.

## Lähteet
Revivim

**Revivim** () on kibbutsi Israelin Eteläisellä hallintoalueella. Sen asukasluku oli vuoden 2018 lopussa 1&nbsp;081.

## Maantiede

Revivim sijaitsee Israelin eteläosassa Negevin autiomaassa noin 34 kilometriä Beerseban kaupungista etelään.

## Historia

Revivimin kibbutsi perustettiin vuonna 1943 ja sen alkuperäinen nimi oli Tel Zofim. Tarkoituksena oli hankkia kokemusta Negevin autiomaan maanviljelyn mahdollisuuksista. Veden puute oli suurin ratkaistava ongelma. Vuonna 1944 rakennettiin keinokastelujärjestelmä, johon käytettiin läheisen wadin ajoittaisia tulvavesiä. Paikalla alettiin viljellä taateleja, oliiveja ja granaattiomenia.

Israelin itsenäisyyssotaa edeltäneet väkivaltaiset yhteenotot alkoivat Revivimissä joulukuussa 1947, jolloin kibbutsia vastaan hyökkäsi beduiineja. Itse sodan sytyttyä alueelle etenivät puolestaan Egyptin armeijan joukot. Kibbutsi oli piiritetty, mutta se piti silti puolensa. Israelin armeijan joukot loivat yhteyden paikalle operaatio Yo’avin aikana joulukuussa 1948. Paikka jouduttiin rakentamaan kokonaan uudelleen sodan jälkeen.

## Talous
Revivim kuuluu nykyisin Israelin yleiseen vesiverkkoon, mikä on helpottanut maanviljelyä. Kibbutsin asukkaat kasvattavat esimerkiksi viljaa, oliiveja, siipikarjaa ja lypsykarjaa. Kibbutsissa on myös esimerkiksi muoviteollisuutta ja oliivipuristamo.

## Väestö
Revivimin asukasluku oli vuoden 2018 lopussa 1&nbsp;081. Vuonna 2002 vastaava lukema oli 644 ja vuonna 1970 429.

## Lähteet

## Aiheesta muualla
Aki Lääkkölä

**Aki Markus Lääkkölä** (s. 5. kesäkuuta 1976 Rovaniemi) on suomalainen muusikko, joka soittaa kitaraa ja kosketinsoittimia Absoluuttinen Nollapiste -yhtyeessä. Hän on myös säveltänyt runsaasti kappaleita yhtyeelle joko yksin tai yhdessä Tommi Liimatan kanssa. Lääkkölä on soittanut koskettimia yhtyeissä kuten Wessmania, The Breed plays Pekka Pohjola sekä Tommi Liimatta & The Hot Content -yhtyeen livekokoonpanossa. 

## Lähteet
Aaron Bernstein

**A(a)ron Bernstein** (1812−1884) oli saksalainen kirjailija ja sanomalehtimies, *Volkszeitungin* (alkujaan *[[Urwähler-Zeitung]]*) perustaja. Hän kirjoitti laajan 21-osaisen kansantajuisen kirjoitelmakokoelman *Naturwissenschaftliche Volksbücher* (osaksi suomennettu: *Luonnon helmassa*), sekä realistisia, juutalaisten oloja kuvailevia novelleja, kuten *Vögele der Maggid* ja *Mendel Gibbor*.

## Suomennetut teokset
* *Luonnon helmassa: pikkukuvaelmia ja kertomuksia nuorisolle ja sen ystäville*. 1−6, Helsinki: G. W. Edlund 1876. Sarja: Tietovarasto kansalle: lukemista maantieteen, historian ja luonnontieteen aloilta (A. Bernsteinin mukaan kirjoittanut Wilhelm Kellgren; suomennos)

## Lähteet

## Aiheesta muualla
Jääpato

**Jääpato** , joskus myös **jäätukos** , syntyy virtaveteen yleensä jäidenlähdön aikana, kun uomaan ahtautuu yhtäaikaa liian paljon jäitä . Jään patoutumisen käynnistyminen riippuu uoman morfologiasta, jäälauttojen koosta ja rakenteesta sekä veden virtausnopeudesta. Aluksi syntyy tukos, joka estää kelluvien jäälauttojen vapaan kulkemisen alavirtaan päin. Tukos voi olla pitkäkin, mutta ainakin alkuvaiheessa vesi pystyy ohittamaan tukoksen alakautta. Jos veden paine pakkaa jäälautat päällekkäin ja kääntää niitä vedessä poikittain, alkaa tukos muuttua padoksi, joka haittaa jo veden ohivirtausta. Jääpadon taakse kertyy silloin paljon vettä, joka voi alkaa tulvimaan uoman rannoille ja sen ympäristöön. Kun jääpato lopuksi laukeaa, voi seurauksena olla purkautumistulva, jossa on tavalliseen verrattuna moninkertainen vesimäärä ja joka lähtee virtaamaan jäiden mukana alajuoksulle päin.

## Jääpatotulvien torjunta
Jääpatojen aiheuttamia tulvia esiintyy Suomessa vuosittain Simojoella, Tornionjoella, Ounasjoella ja Ivalojoella. Niissä virtaamat ovat suurimmillaan yleensä yhdestä kahteen viikkoa jäidenlähdön jälkeen . Jumiutunut jääpato voi vedenpinnan noustua työntää jäälohkareita päin rantojen kiinteistöjä. Joen ylittävät sillat ovat myös vaarassa, jos jäälohkareet painautuvat siltarakenteita vasten. Nouseva vesi kastelee rakennuksien perustuksia ja tielle levitessään vaarantaa liikenneturvallisuutta. Jos vesi virtaa voimakkaasti, voi se kaataa liikkuvan ihmisen, nostaa autoja kellumaan veden varaan ja viedä mennessään muutakin omaisuutta. Tulvan torjunnassa kannattaa yrittää saada jäämassa turvallisesti liikkeelle jäänsahauksella tai hiekoittamalla jään pinta, jotta jää lämpenisi ja haurastuisi riittävästi. Jumiutunut pato voidaan yrittää räjäyttää liikkeelle, mutta se ei aina onnistu. Nouseva vesi voidaan pitää poissa rakennuksista esimerkiksi väliaikaisella tulvapenkereillä ja viemäröinnin tukkimisella.

## Jääpadon syntymekanismi
### Jääpadon syntymisen rajanopeus
Jos virtaveden virtausnopeus on U ja jääpadon muodostumisessa veden kriittinen nopeus on U_c, niin kaavalla 
:U_c=K\sqrt{2g\frac{\rho-\rho_i}{\rho}h}

voidaan arvioida jäätukoksen tai -padon syntymistä ehdosta U>U_c (\rho on veden ja \rho_i ilman tiheys, g on putoamiskiihtyvyys, h on jään paksuus ja K \approx 1 on jäälauttojen muodosta riippuva kerroin).

## Katso myös
* Suppojää

## Lähteet

## Aiheesta muualla
Zofingen

**Zofingen** on kaupunki Pohjois-Sveitsissä Aargaun kantonissa. Siellä on vajaat 12&nbsp;000 asukasta.

## Sijainti
Zofingen sijaitsee Aaren sivujoen Wiggerin laaksossa ja sen itäpuolella kymmenkunta kilometriä Oltenista kaakkoon.

## Liikenne
Moottoritie A2 kulkee kaupungin länsipuolitse.

Zofingenistä on SBB:n rautatie kolmeen suuntaan: pohjoiseen Oltenin kautta Baseliin, etelään Luzerniin ja koilliseen Lenzburgiin
. Zofingen kuuluu Aargaun seudun lähiliikennealueeseen (S-Bahn Aargau): S28- ja S29-lähijunat pysähtyvät Zofingenissä.

## Tunnettuja zofingeniläisiä
* Erich von Däniken (1935–), kirjailija
* Dieter Ammann (1962–), säveltäjä
* Phil Baltisberger (1995–), jääkiekkoilija

## Lähteet
*

### Viitteet

## Aiheesta muualla
*
Elsa Bernstein

**Elsa Bernstein**, o.s. *Porges*, kirjailijanimi **Ernst Rosmer**, (28. lokakuuta 1866 Wien, Itävalta − 12. heinäkuuta 1949 Hampuri, Länsi-Saksa) oli saksalainen kirjailija. Hän on kirjoittanut muun muassa naturalistisen draaman *Wir drei*, mysteerinäytelmän *Mutter Maria* sekä satunäytelmän *Königskinder* ja tragedian *Nausikaa* (1906).

Juutalaisena Bernstein joutui ensin Dachaun keskitysleirille ja oli sitten kesäkuusta 1942 vuoteen 1945 Theresienstadtissa. Hän kirjoitti muistelmat *Das Leben als Drama. Erinnerungen an Theresienstadt*, jotka julkaistiin postuumisti 1999.

## Lähteet

## Aiheesta muualla
Kim Won-gyun

**Kim Won-gyun** (; 1917 Wonsan – 2002) oli pohjoiskorealainen säveltäjä ja poliitikko. Hän sävelsi vuonna 1947 Pohjois-Korean kansallislaulun, ja hänen tuotantoonsa kuuluu muitakin teoksia, kuten "Kenraali Kim Il-sungin laulu" ja vallankumousoopperoita.

Kim opiskeli Japanissa ja pääsi vuonna 1954 Korealaisten muusikoiden liiton keskuskomitean jäseneksi. Myöhemmin hän eteni sen varapuheenjohtajaksi ja puheenjohtajaksi. Vuonna 1960 hänestä tuli dekaani Pjongjangin musiikki- ja tanssiyliopistossa ja vuonna 1985 Pibada-oopperaseurueen puheenjohtaja. Syyskuussa 1990 hän toimi puhemiehenä Koreoiden jälleenyhdistymisen musiikkifestivaalissa. Hän oli kahdella kaudella Korkeimman kansanneuvoston jäsenenä. Hän sai urallaan monia palkintoja ja tunnustuksia, joiden joukossa olivat Pohjois-Korean kansantaiteilijan arvonimi ja Kim Il-sung -palkinto. Vuonna 2006 Pjongjangin musiikki- ja tanssiyliopisto sai lisänimen Kim Won-gyunilta.

## Lähteet
Henri Bernstein

**Henri** t. **Henry Bernstein** (1876–1953) oli ranskalainen näytelmäkirjailija, jo nuorena suuren maineen saavuttanut. Hänen päätavoitteensa oli saada näytelmänsä jännittäviksi ja näyttämöllisesti vaikuttaviksi, ja siihen pyrkiessään hän usein uhrasi näytelmän henkilöiden taiteellisen luonnekuvauksen ja itse näytelmän idean eheyden. Juonen sommittelussa ja vuoropuhelun notkeassa ohjauksessa hän oli taitava. Hänen näytelmiään ovat muun muassa *Le Marché* (1900), *Le Détour* (1902), *Joujou* (1903), *Le Bercail* (1905), *La Rafale* (1905), *La Griffe* (1906), *Le Voleur* (1907), *Samson* (1908), *Israel* (1908). Myöhemmin hän käsitteli vakavia aiheita, kuten juutalaisuutta, mikä oli kuitenkin nähtävissä jo näytelmässä *Israel*, jossa hän kuvaa assimilaation surullisia seurauksia. 

## Suomennettuja näytelmiä
* *Varas: 3-näytöksinen näytelmä* (*Le voleur*) kustantaja tuntematon (Teos on Teatterikorkeakoulun kirjastossa, sijainti: Viipurin Näyttämö)

## Lähteet

## Aiheesta muualla
Esa Eetu Takala

**Esa Eetu Takala** (31. joulukuuta 1864 Ylistaro – 10. marraskuuta 1914 Kitee) oli suomalainen kansanopistonjohtaja, lehtimies ja nuorisoseuraliikkeen toimija.

Esa Eetu syntyi Ylistaron Untamalassa maanviljelijä Matti Lammin perheeseen. Isä kuoli Esan ollessa pieni ja äiti muutti Ylihärmän Takalaan vanhimman pojan Iisakin luokse. Esa otti veljensä tavoin sukunimen Takala. Hän työskenteli Iisakin kaupassa, suoritti kansakoulun yhdessä vuodessa ja meni syksyllä 1880 vastikään avattuun Vaasan lyseoon. Takala harrasti kirjoittamista ja teatteria, osallistui nuorisoseuratoimintaan ja valmistui ylioppilaaksi vuonna 1888. Hän opiskeli suomea ja historiaa Helsingin yliopistossa ja osallistui aktiivisesti pohjalaisen osakunnan toimintaan. Takala oli perustamassa Santeri Alkion kanssa nuorisoseuralehti *Pyrkijää* vuonna 1890 ja työskenteli sen toimittajana. Samana vuonna hänet valittiin Alkion tilalle Etelä-Pohjanmaan nuorisoseuran esimieheksi. 

Kansanvalistus- ja nuorisoseuraharrastuksiinsa keskittynyt Takala valmistui vuonna 1897 kandidaatiksi, mutta joutui sitten etsimään palkattua työtä. Hän matkusti Yhdysvaltoihin, jossa hän työskenteli *[[Siirtolainen (lehti)|Siirtolaisen]]* ja *[[Edistys (lehti)|Edistyksen]]* toimittajana vuosina 1898–1899. Palattuaan Suomeen Takala valittiin keväällä 1900 joensuulaisen *[[Pohjois-Karjala (1899–1906)|Pohjois-Karjalan]]* vastaavaksi toimittajaksi, mutta viranomaiset lakkauttivat lehden saman vuoden joulukuussa. Vuonna 1900 Takala valmistui myös maisteriksi ja meni naimisiin kiteeläisen Eevi Branderin kanssa.

Takala työskenteli Peräpohjolan kansanopiston johtajana Alatorniossa vuosina 1901–1904 ja porvoolaisen *[[Uusimaa (lehti)|Uusimaa]]*-lehden toimittajana vuosina 1904–1906. Vuonna 1907 hän perusti johtamansa Kiteen (Puhoksen) kansanopiston. Opisto sai vuonna 1914 omat tilat Suorlahden Riuskasta, mutta Takala kuoli pian sen jälkeen keuhkokuumeeseen.

## Lähteet
Function block diagram

**Function block diagram**, FBD on graafinen ohjelmointikieli ohjelmoitaville logiikoille.

Ohjelmat kirjoitetaan tietokoneella, tarkoitukseen sopivilla ohjelmilla ja siirretään logiikkaan. Ohjelma tallennetaan logiikassa normaalisti joko paristovarmeinteiseen RAM-muistiin tai muuhun pysyvään muistiin.

Tyypillisiä ohjelmoinnissa käytettyjä "blokkeja" voivat olla

* Loogiset portit, kuten JA, EI ja TAI

* RS-kiikku

* Laskuri

Muita logiikoille soveltuvia kieliä ovat Tikapuulogiikka, Structure Text, Instruction List ja Sequential Function Chart.
Möhlin

**Möhlin** on kaupunki Pohjois-Sveitsissä Aargaun kantonissa. Siellä on runsaat 11&nbsp;000 asukasta.

## Sijainti
Möhlin sijaitsee Saksan rajalla Reinin eteläpuolella, Rheinfeldenin itäpuolella parikymmentä kilometriä Baselista itään.

## Liikenne
Moottoritie A3 kulkee kaupungin poikki.

SBB:n rautatie Baselista Bruggiin kulkee Möhlinin poikki. 

Möhlin kuuluu Baselin lähiliikennealueeseen (S-Bahn Basel): S1-lähijunat Baselista Laufenburgiin ja Frickiin pysähtyvät Möhlinissä.

## Tunnettuja möhliniläisiä
* Ivan Rakitić, jalkapalloilija.

## Lähteet
*

### Viitteet

## Aiheesta muualla
*
Salkko-Niila

**Salkko-Niila** eli **Niila Länsman** (1822–1912) oli laajalti tunnettu pororuhtinas. Samuli Paulaharjun mukaan hänellä olisi ollut parhaimmillaan 4&nbsp;000–5&nbsp;000 eläintä, huhut kertoivat jopa 10&nbsp;000 yksilöstä. Paulaharju kuvaa poroihin tullutta sairautta, joka tuhosi porolaumoja laajalti. Tuho osui myös Niilan poroihin, mutta hän pääsi tilanteesta eteenpäin. Paulaharjun mukaan Niila menetti vähitellen omaisuutensa mutta hän ei eräitä uskomuksia lukuun ottamatta kerro syytä tapahtumille.

Länsman tuli Lismaan Norjasta ja rakennutti 1870-luvulla ensimmäisen talon Lismajoen varrelle. Erno Paasilinnan mukaan hän oli osa Inarin Lapin kehityssuuntaa, joka sai alkunsa Suomen ja Norjan välisestä rajasulkusopimuksesta v. 1852. Seudulle syntyi porojen suuromistajien yläluokka. Yli 1000 eläintä omistaneita olivat Länsmanin ohella esimerkiksi Niilo Magga, Jouni Helander ja Kaapi Aikio.

Länsmanin hahmo on toisella nimellä elokuvassa *[[Valkoinen peura]]*.

## Lähteet
Aritmeettis-looginen yksikkö

**Aritmeettis-looginen yksikkö** (, ALU) on digitaalipiiri suorittimessa, joka suorittaa aritmeettisia ja loogisia toimintoja. 
Keskeinen osa ALU:ssa on summain, jota käytetään väliaikaisena tallennuspaikkana monille toiminnoille. ALU sisältää myös useita rekistereitä, jotka ovat ohjelmoijan käsiteltävissä.

Tyypillinen ALU käyttää binäärijärjestelmän kokonaisluvuilla, vaikka myös desimaalijärjestelmällä toimivia on tehty. 
Tämä eroaa matematiikkaprosessorista, joka toimii liukuluvuilla.
ALU on keskeinen osa suorittimessa ja suoritin voi sisältää useita ALU-yksiköitä.

Pelkän ALU-yksikön sisältävän piirin kehitti Lee Boysel Fairchild Semiconductorilla vuonna 1968. 

Varhainen ja tunnetuin yhdelle mikropiirille toteutettu ALU on 74181. Kun logiikkaporttien tiheys saavutti riittävän pisteen kokonaisen aritmetiikkayksikön toteuttaminen yhdelle piirille tuli mahdolliseksi. 74181 tarjosi 32 toimintoa kahdella 4-bittisellä muuttujalla. 74181 oli mahdollista yhdistää toiseen suuremman sanaleveyden saamiseksi (*[[bit-slice]]*). Myöhemmin tuli mahdolliseksi kahden 16-bittisen muuttujan kertominen, joka vaati noin .

## Katso myös
* Boolen algebra
* Bittioperaatio

## Lähteet
Dániel Berzsenyi

**Dániel Berzsenyi** (1776−1836) oli unkarilainen runoilija, korkealentoisten oodien sepittäjä ja unkarilaisen kansallisen runouden perustajia. Vuonna 1813 hän julkaisi ensimmäiset runonsa, joita innostuksella tervehdittiin. Varsinkin hänen poliittiset runonsa Unkarin maan ja kansan alennustilasta vaikuttivat herättävästi. Unkarilaisen lyriikan kauneimpia helmiä on hänen oodinsa *A magyarokhoz* (*Unkarilaisille*).

## Suomennettu tuotanto
Berzsenyin runoja on Toivo Lyyn suomennoksina antologiassa *[[Unkarin lyyra|Unkarin lyyra: unkarilaista lyriikkaa keskiajalta nykyaikaan]]* (SKS 1970).

* Kirjeenkatkelma ystävättärelleni
* Talven läheisyydessä
* Unkarilaisille

## Lähteet

## Aiheesta muualla
Lenzburg

**Lenzburg** on kaupunki Pohjois-Sveitsissä Aargaun kantonissa. Siellä on vajaat 11&nbsp;000 asukasta.

## Sijainti
Lenzburg sijaitsee Aabachjoen laaksossa Aaren eteläpuolella, kymmenkunta kilometriä Aarausta itään. Kaupunki muodostaa yhtenäisen kaupunkialueen pohjoisen naapurikuntansa Niederlenzin kanssa.

## Liikenne
Moottoritie A1 kulkee kaupungin poikki.

Lenzburg on rautateiden risteysasema, josta johtaa SBB:n rautatie viiteen suuntaan: länteen Olteniin ja Zofingeniin, etelään Luzerniin ja Rotkreuziin sekä itään Zürichiin.

Keskeisen sijaintinsa takia Lenzburg kuuluu useaan Keski-Sveitsin lähiliikennealueeseen, joiden S-junia pysähtyy Lenzburgissa:
* S9, S26 (S-Bahn Luzern)
* S11 (S-Bahn Zürich)
* S23, S28 (S-Bahn Aargau).

## Tunnettuja lenzburgilaisia
* Lincoln Ellsworth, tutkimusmatkailija
* Sara Lüscher, urheilija
* Frank Wedekind, kirjailija ja näyttelijä.

## Nähtävyyksiä
Lenzburgin Lindfeldistä on löytynyt roomalaisten ajalta oleva asuinpaikka. Lenzburgissa on 1000-luvulta peräisin oleva linna.

20110621 Heliflug 45.JPG|Roomalainen teatteri.
Lenzburg metzgplatz.jpg|Linna vanhankaupungin yllä.


## Lähteet
*

### Viitteet

## Aiheesta muualla
*
Konstantin Nikkari

**Konstantin Nikkari** (s. 1. toukokuuta 1986) on suomalainen graafikko, malli ja näyttelijä.

## Ura
Lohjalla varttunut Nikkari valmistui muotoilijaksi Lapin yliopistosta, minkä jälkeen hän työskenteli graafikkona. Vuonna 2016 Nikkari kokeili mallin töitä ja sai positiivista palautetta. Näyttelijänä Nikkari aloitti samoihin aikoihin: vuonna 2017 hän teki sivuroolin MTV3:n päivittäisdraamassa *Salatut elämät*. Niin ikään 2017 Nikkari näytteli sivuroolin komediasarjassa *Onnela*. Sittemmin hän on näytellyt muun muassa sarjoissa *Koukussa* ja *Aallonmurtaja*.

Nikkari on näytellyt myös muutamissa lyhytelokuvissa ja televisiomainoksissa.

Nikkari on opiskellut muun muassa stanislavskilaista näyttelijäntekniikkaa. Hänellä oli rooli Joni Skiftesvikin näytelmässä *Katsastus* kesällä 2018.

## Valikoitu filmografia
*Salatut elämät (2017)
*Onnela (2017)
*Koukussa (2019)
*Aallonmurtaja (2019)
*Nyrkki (2019)
*Keihäsmatkat (2020)

## Lähteet

## Aiheesta muualla
*Castupload: Konstantin Nikkari
Unkarin lyyra

**Unkarin lyyra – unkarilaista lyriikkaa keskiajalta nykyaikaan** on antologia unkarilaista runoutta. Teoksen on julkaissut vuonna 1970 Suomalaisen Kirjallisuuden Seura. Runot on unkarilaisten asiantuntijoiden valikoimasta aineistosta toimittanut ja suomeksi runoillut Toivo Lyy. Teoksen lopussa esitellään antologian runoilijat ja kerrotaan lyhyesti Unkarin runouden vaiheista.

## Runoilijat

* Janus Pannonius
* Sebestyén Tinódi
* Péter Bornemisza
* Bálint Balassi
* Miklós Zrinyi
* István Gyöngyösi
* Ferenc Faludi
* György Bessenyei
* Ferenc Kazinczy
* János Batsányi
* Mihaly Csokonai Vitéz
* Dániel Berzsenyi
* Károly Kisfaludy
* Ferenc Kölcsey
* Mihály Vörösmarty
* Sándor Petőfi
* Mihály Tompa
* János Arany
* Imre Madách

* János Vajda
* Kálmán Tóth
* Gyula Vargha
* Gyula Reviczky
* Jenö Komjáthy
* József Kiss
* Endre Ady
* Margit Kaffka
* Mihaly Babits
* Dezső Kosztolányi
* Gyula Juhász
* Árpád Tóth
* Attila József
* Miklós Radnóti
* Bela Balazs
* Lajos Kassák
* Pál Gulyás
* György Sárközi
* Lörinc Szabó

* Lajos Áprily
* Milan Füst
* Sarolta Lányi
* Zseni Várnai
* Jószef Fodor
* Gyula Illyés
* Zoltan Zelk
* István Vas
* Gyula Takáts
* Sándor Weöres
* Zoltan Jékely
* László Benjámin
* János Pilinszky
* Mihaly Vaci
* László Nagy
* István Simon
* Ferenc Juhász
* Gábor Garai

## Lähteet
Lauri Ketonen

**Lauri Ketonen** (s. 1983) on suomalainen musiikkiteatteriin erikoistunut näyttelijä.

Lauri Ketonen oli kiinnityksellä 2001–2007, jonka jälkeen toiminut freelancer-näyttelijänä Helsingissä. Hän on esiintynyt muun muassa sekä muun muassa televisiosarjoissa *[[SheZow]]*.

## Ura
Ketonen otti ensi askeleensa teatterin maailmaan vuonna 1992 Uudenkaupungin teatterin musikaalissa *Myrskyluodon Maija*. Laulutaitoinen nuorimies jäi Uudenkaupungin teatterin riveihin kymmeneksi vuodeksi, kunnes hän vuonna 2002 pääsi Teatterikorkeakouluun. Ketonen suuntautui musiikkiteatteriin ja valmistui 2006.

Ammattimaisen uransa varhaisvaiheessa Ketonen näytteli muun muassa Suomen Kansallisteatterissa ja Turun kaupunginteatterissa. Tuonnempana hän näytteli muun muassa Komediateatteri Arenassa ja 2010-luvulla eritoten Rauman teatterin musiikkinäytelmissä.

Ketosen roolitehtäviä ovat muun muassa Unto Koskelan osa musikaalissa *Kuubalainen serenadi* ja Seremoniamestari musikaalissa *Cabaret*.

Vuonna 2020 Ketonen näytteli Tarmo Mannia farssisarjassa *[[Keihäsmatkat (televisiosarja)|Keihäsmatkat]]*.

## Valikoitu rooliluettelo
*Kenickie (*Grease*, Uudenkaupungin teatteri, 2000)
*Väntti (*Laulu tulipunaisesta kukasta*, Pyynikin kesäteatteri, 2005)
*useita rooleja (*Spede ja kumppanit*, Komediateatteri Arena, 2009)
*Gansteri Alex (*Delilah*, Hämeenlinnan Teatteri, 2012)
*Unto Koskela (*Kuubalainen serenadi*, Rauman teatteri, 2013)
*Vexi (*Villit vuodet*, Rauman teatteri, 2014)
*Seremoniamestari (*Cabaret*, Rauman teatteri, 2015)
*Visa Muikku (*Puhtaana käteen*, Rauman teatteri, 2015)
*Freddy Benson (*Herrasmieshuijarit*, Rauman teatteri, 2016)
*Patsy (*Monty Python's Spamalot*, Rauman teatteri, 2019)

## Lähteet

## Aiheesta muualla
*Lauri Ketonen : Näyttelijä | Laulaja – ESTRADEILLA JO 25 VUOTTA!
Paul Speratus

**Paul** (Paulus) **Speratus**, (13. joulukuuta 1484, Rötlen, Ellwangen, Baden-Württenberg, Saksa – 12. elokuuta 1551 tai 1554 Marienwerder, Saksa) oli saksalainen luterilainen piispa, virsirunoilija ja reformaattori.

## Elämä
Speratus opiskeli Freiburg im Breisgaussa, Pariisissa ja Wienissä. Hän oli teologian, lakitieteen ja filosofian tohtori. Hänet vihittiin papiksi vuosien 1506-1508 aikoihin. Hän aloitti uransa katolisena pappina, mutta hänestä tuli uskonpuhdistuksen esitaistelija Itävallassa Salzburgissa ja Määrissä. Siellä hän tutustui Böhmin veljien ajatuksiin. Kerettiläisenä hänet vangittiin 1523 ja tuomittiin kuolemaan,  mutta hän säästyi kuolemantuomiolta ja hankkiutui vapaaksi päästyään Wittenbergiin. Hän oli ensimmäisiä pappeja, jotka luopuivat, ja solmi avioliiton 1517 Anna Fuchsin kanssa.  Lutherin suosituksesta Preussin herttua Albrecht kutsui hänet linnansaarnaajaksi Königsbergiin. Vuodesta 1530 Speratus toimi piispana Marienwerderissä (nyk. Kwidzyn, Puolassa). Yhdessä Johann Gramannin kanssa hän toteutti Preussin reformaation.

Speratus kuuluu luterilaisen virsirunouden aloittajiin. Ensimmäinen luterilainen virsivihko ilmestyi 1523. Se tunnetaan nimellä *Achtliederbuch, Etlich christlich Lieder, Lobgesang und Psalm* (Kahdeksan laulun kirja), koska siinä oli kahdeksan virttä. Sen virsistä neljä oli Martti Lutherin ja kolme Speratuksen käsialaa, yhden kirjoittajaa ei tiedetä. Hän käänsi myös Lutherin kokoaman *Formula Missae et communionis* -jumalanpalvelusjärjestyksen saksan kielelle.

Tunnetuin Speratuksen kirjoittamista virsistä on virsi ”Es ist das Heil uns kommen her” ja se ilmestyi Achtliederbuchissa. Se on Suomen evankelis-luterilaisen kirkon virsikirjassa virsi 262 ”On hyvyydessään Jumala” (Säk. 1–6 Paul Speratus 1523. Ruots. ja säk. 7–9 Olavus Petri 1536. Suom. Jaakko Finno virsikirjaan 1583. Uud. Carl Gustaf von Essen 1867, komitea 1937.) Virsi on myös Ruotsin kirkon virsikirjassa virsi 346 ”On hyvyydessään Jumala” Niilo Rauhalan 1998 uudelleen suomentamana.

## Lähteet
Alexander August Thesleff

**Alexander August Thesleff** (29. tammikuuta 1838 Hanhijoki, Viipurin maalaiskunta – 1. elokuuta 1892 Murole, Ruovesi) oli suomalainen insinööriupseeri, joka toimi Tie- ja vesirakennusten ylihallituksen ylijohtajana vuosina 1885–1892. Hän oli myös taidemaalari Ellen Thesleffin isä.

Thesleff kuului viipurilaiseen Thesleffin säätyläissukuun. Hänen isänsä oli kollegineuvos Johan Henrik Thesleff, jonka lapset adoptoitiin setänsä, kenraali Alexander Amatus Thesleffin aatelissukuun. Thesleff syntyi isänsä omistamassa Hanhijoen kartanossa. Hän kävi vuosina 1849–1856 Haminan kadettikoulun ja valmistuttuaan vänrikiksi hän palveli Henkikaartin krenatöörirykmentissä. Vuonna 1858 hänet siirretiin aliluutnanttina Suomen Tie- ja vesikulkulaitosten johtokunnan insinööriosaston neljännen luokan insinööriksi. Hän sai samana vuonna luutnantin arvon. Thesleff oli Kuopion vt. piiri-insinöörinä 1872–1876 ja vakituisena piiri-insinöörinä 1876–1884. Oltuaan vuoden Teollisuushallituksen manufaktuuri-intendenttinä hänet nimitettiin joulukuussa 1885 Tie- ja vesikulkulaitosten ylihallituksen ylitirehtööriksi. Thesleff johti vuonna 1888 Muroleen kanavan rakennustöitä ja osti vuonna 1891 samalta seudulta kesäpaikakseen Murolekosken tilan. Hän kuoli siellä seuraavana kesänä.

Thesleff osallistui aatelissäädyn edustajana säätyvaltiopäiville 1863–1864 ja 1885. Hänen puolisonsa oli Emilia Matilda Sanmark. Heidän lapsiaan olivat taidemaalari Ellen Thesleff, oikeusneuvos Eynar Thesleff ja diplomaatti Rolf Thesleff. Professori Gunnar Castrén oli Thesleffin vävy, kirjailija Greta von Frenckell-Thesleff oli hänen miniänsä.

## Lähteet
Antti Kaleva

**Antti Kaleva** (18. kesäkuuta 1929 Vanaja – 1. lokakuuta 1998 Sipoo) oli suomalainen laulutaiteilija (baritoni), koulunjohtaja ja musiikkikasvattaja, jolle myönnettiin Director cantus -arvonimi.

## Yksityiselämä
Kaleva kuuluu laajaan suomalaiseen opettaja/laulutaiteilija joukkoon. Hän syntyi Vanajan Aartelassa, kirjoitti ylioppilaaksi Hämeenlinnan lyseosta 1949 ja valmistui opettajaksi Helsingin Opettajakorkeakoulusta 1952. Puoliso Ritva oli myös opettaja ja pariskunta asettui aluksi Mäntyharjulle opettamaan. Musiikkiharrastus jatkui kuoron johtamisena ja kanttorin sijaistamisena. Sipooseen perhe muutti opettajiksi 1950-luvulla, jossa syntyi myös yksi tytär.

## Ura ja vaikutus
Muutto Sipooseen 1950-luvulla avasi entistä paremmat mahdollisuudet opiskella yksinlaulua. Kaleva opiskeli Sibelius-akatemian laulunopettajan Antti Koskisen oppilaana ja piti ensikonsertit 1962. Samana vuonna Kaleva voitti miesten sarjan Klemetti-opiston ja Lappeenrannan musiikkipäivien laulukilpailussa (myöh. Lappeenrannan laulukilpailu).  Voitto toi muun muassa mahdollisuuden esiintyä Kansallisoopperassa 1964. Kaleva jatkoi laulunopintojaan Saksassa mestarikursseilla Salzburgissa ja Münchenissä. Kun piti valita oopperan maailman ja vapaan taiteilijan/opettajan uran välillä, tinkimätön taiteilija valitsi vapauden ilmaista itseään. Sipoon Nikkilän koulun pitkäaikaisena johtajana hän edisti musiikin harrastusta etenkin koulussaan ja seurakunnassa. Monien soittimien taitajana hän perusti puhallinorkesterin sekä lapsi- ja nuorisokuoroja. Useat oppilaspolvet saivat osaavaa ja innostavaa musiikkikasvatusta. Monet saivat kipinän musiikin elinikäiseen harrastamiseen tai jopa ammattiin, esimerkkinä oboisti Aale Lindgren. Samalla hän esiintyi paljon, mielellään kirkollisissa yhteyksissä. Lähipiiri nautti myös hänen spontaaneista esiintymisistään, joille oli ominaista täydellinen ilmaisu. Hän piti arvossa yleisöään. Esiintyminen jatkui hänen eläkepäivinäänkin vaikean sairauden sitä estämättä. Sipoossa on jaettu Antti Kaleva -musiikkistipendiä nuorille muusikoille.

## Äänitteet
* Avoinna on Taivas 1992 krc061 Näyte 1 :Olet vapaa ,  Näyte 2: , Saman korkean taivaan alla,  Näyte 3 :  Matka on alkanut
* Tuhansin kielin 1980 (kapellimestarina Osmo Vänskä) utlp-6009 Näyte 1  Tule luokseni Herra Jeesus, Näyte 2  Kiitos sulle
* Yleisradion kantanauhaäänitteitä vuodesta 1966 lähtien

## Katso myös
*Lappeenrannan laulukilpailun voittajat
Familismi

**Familismi** tai **familialismi**, myös **perheasia**, on perheen korostamista. Tarkemmin sen on määritelty olevan ideologiaa, arkisia käytäntöä tai poliittista toimintaa, joka korostaa perhearvoja, perheen sosiaalista ja psyykkistä merkitystä ja vaikutusta sekä perheen vastuuta.

Familistisissa puheenvuoroissa perhe on usein nähty ”hyvänä” yhteisöllisyytenä, ja yksilöllisyys pahana. Yhdysvalloissa 1970-luvulla kehittynyt fundamentalistinen familismi olikin vastaisku yksilöllisyydelle.

Suomessa perhettä koskeva yhteiskunnallinen keskustelu vilkastui 1990-luvun puolivälin jälkeen. Familistisen keskustelun kysymyksiin Suomessa ovat siitä alkaen kuuluneet muun muassa lasten kotihoito, päivähoito, iltapäivähoito, isyysloma, hyvä vanhemmuus sekä perheen ja työn yhteensovittaminen. Tämän keskustelun vaikutuksesta Suomessa suurennettiin vuoteen 2003 mennessä kotihoidon tukea, iltapäivähoitoa ja isyyslomaa.

Familismi-termin sijasta suomalaisessa keskustelussa on käytetty myös termiä ”uusfamilismi”, joka on yhdistetty erityisesti keskusteluihin työn ja perheen yhteensovittamisesta ja naisten asemasta työelämässä. Uusfamilismi-käsitteeseen liittyy myös pohjoismainen järjestelmä, jossa julkinen sektori rahoittaa kodin piirissä tehtävää hoivaa.

## Katso myös
**[[Family and Civilization]]*
*Natalismi

## Lähteet
Beskow

**Beskow** on ruotsalainen sukunimi. Se on muun muassa seuraavilla henkilöillä:

* Bernhard von Beskow (1796–1868), ruotsalainen runoilija
* Bo Beskow (1906–1989), ruotsalainen taidemaalari ja kirjailija
* Elisabeth Beskow (1870–1928), ruotsalainen kirjailija
* Elsa Beskow (1874–1953), ruotsalainen kirjailija, satukirjailija, kuvittaja ja maalari
* Natanael Beskow (1865–1953), ruotsalainen saarnaaja ja kirjailija
* Synnöve Beskow-Lindfors (1937–1999), suomalais-ruotsalainen kuvataiteilija ja graafikko.
György Bessenyei

**György Bessenyei** (1747−1811) oli unkarilainen kirjailija.

Bessenyei edusti Unkarin kirjallisuudessa ranskalaista klassisismia. Hänen mietiskelevä, opettavainen, vähän kuivakiskoinen runoutensa vaikutti elähdyttävästi unkarilaisen kansalliskirjallisuuden heräämiseen. Kirjoitettuaan klassisaiheisen näytelmän *Agis tragédiája* hän siirtyi Unkarin historiaan ja kirjoitti näytelmät *Hunyadi László tragédiája* ja *Attila és Buda tragédiája*. Bessenyein tuotannon parhaimmistoon kuuluu komedia *Philosophus*. Hän kirjoitti myös Voltairen *Henriadea* mukailevan sankarirunoelman *Mátyás király*. Parhaiten Bessenyei onnistui opettavaisissa runoelmissaan. Hän on kirjoittanut myös suorasanaisia, yleistajuisia filosofisia teoksia.

## Suomennettu tuotanto
* "Tiszan aamuinen ihanuus", suom. Toivo Lyy, teoksessa *[[Unkarin lyyra]]*. SKS 1970

## Lähteet

## Aiheesta muualla

*Bessenyei, György *Biographisches Lexikon zur Geschichte Südosteuropas*
Dubain museo

**Dubain museo** on Al Fahidin linnoituksessa Dubaissa, Arabiemiraateissa sijaitseva historiallinen museo. Ympäröivä linnoitus on rakennettu vuonna 1787. Linnoitusta uudistettiin Rashid bin Saeed Al Maktoumin hallintokaudella, ja se avattiin museona vuonna 1971. Vuonna 1995 museokompleksia laajennettiin maanalaisesti entisestään. Museossa esitellään alueen asukkaiden historiallista elämäntyyliä ja Dubain kehitystä vanhojen juurien pohjalta nykyiseen tilaansa.

Dubain museota ympäröivää linnoitusta pidetään kaupungin vanhimpana säilyneenä rakennelmana. Museoitu linnoitus sijaitsee Bur Dubain kaupunginosan alueella.

## Lähteet

## Aiheesta muualla
Puhdistusasema

**Puhdistusasema** on vedenalainen paikka, jossa puhdistajakalat, kuten tokot, välskärikalat, kirjoahvenet, monnikalat ja huulikalat ja puhdistajakatkaravut puhdistavat yleensä isokokoisempia mereneläviä, kuten kilpikonnia, meriahvenia, pallokaloja ja rauskuja esimerkiksi loisista, bakteereista, kuolleesta ja vaurioituneesta ihosta ja merilevästä. Tämä on eräänlainen symbioosi, jossa kilpikonna tai rausku pääsee eroon loisistaan ja puhdistaja saa ravintonsa.

Puhdistuspalvelua tarvitseva merenelävä ilmoittaa tarpeestaan puhdistajakaloille- ja katkaravuille räpyttämällä kiduksiaan tai avaamalla kitansa.

## Lähteet
Gerard Moultrie

**Gerard Moultrie** (16. syyskuuta 1829 Rugby Rectory, Warwickshire, Englanti – 25. huhtukuuta 1885 Southleigh, Englanti) oli englantilainen pappi, opettaja ja anglikaaninen virsirunoilija.

## Elämä
Gerard Moultrien isä oli myös virsrunoilija. Hän opiskeli mm. Exeter Collegessa. Hänet vihittiin papiksi ja toimi eri viroissa. Hän kirjoitti ja käänsi virsiä. Hän julkaisi useita teoksia, muun muassa "Hymns from the Post Reformation Editions" (1864)'', ”The Devout Communicant” (1867), ”Hymns and Lyrics for the Seasons and Saints’ Days of the Church" (1867)

Moultrie käänsi englanniksi kreikan, latinan ja saksankielisä hymnejä. Useat käännökset ilmestyivät  Church Times -lehdessä sekä muissa lehdissä. Monet hänen hymnisnä oli kirjoittetu pyhimysten muistopäiviä ja muita juhlapäiviä varten.

Tunnetuin hänen kääntämistään hymneistä on kreikankielestä käännetty hymni «Let All Mortal Flesh Keep Silence». Se on Ortodoksien kirkon käyttämän Jaakobin liturgian kerubihymni ”Σιϒησάτω πδσα Σάρξ βροτЄία”. Moultrien virren on suomeksi kääntänyt Anna-Maija Raittila 1984. Sen sävelmänä on ranskalainen 1600-luvulta peräisin oleva sävelmä. Virsi "Vaiti kaikki palvokaamme” on Suomen evankelis-luterilaisen kirkon virsikirjassa virsi 228, Ruotsin kirkon virsikirjassa virsi 708 ja Helsingin katolisen hiippakunnan virsikirjassa Cantemus virsi 174.

## Lähteet
Haukibarbi

**Haukibarbi** (*Luciosoma spilopleura*) on seeprakalojen (Danionidae) heimoon kuuluva makean veden kalalaji. Sen kuvasi tieteelle ensimmäisen kerran Pieter Bleeker vuonna 1855.

Haukibarbi kasvaa tavanomaisesti noin 20 senttimetrin mittaiseksi. Suurin tavattu yksilö oli 25 cm pitkä. Haukibarbi on väriltään hopeanharmaa. Kyljissä on mustia täpliä, ja evät ja pyrstö ovat tummat.

Haukibarbia tavataan Bruneista, Indonesiasta, Malesiasta, Singaporesta ja Thaimaasta. Laji suosii kivi- ja sorapohjaisia jokia.

## Lähteet
Miklós Bethlen

**Miklós Bethlen** (1642−1716) oli transilvanialais-unkarilainen poliitikko ja oppinut kirjailija. Hänen monista julkaisuistaan mainittavia ovat *Austriaca austeritas* (1672), *Apologia ministrorum evangelicorum Hungariæ ad innocentiam suam Orbi Christiano declaraudam*(1677), *Mémoires historiques contenant l’histoire des derniers troubles de Transilvanie* (Amsterdam 1736).

## Lähteet

## Aiheesta muualla
Artik

**Artik** (armeniaksi Արթիկ) on kaupunki Širakin provinssissa Armeniassa. Vuonna 2016 kaupungin väkiluku oli noin 18 800.

## Kuvia

Tiedosto:Artik-center.jpg
Tiedosto:Artik-Sergius-SW.jpg
Tiedosto:Artik Վանական համալիր՝ Լմբատավանք 1.jpg
Tiedosto:Outskirts of Artik near Lmbatavank.JPG


## Lähteet

## Aiheesta muualla
Markus Karekallas

**Markus Karekallas** on suomalainen näyttelijä ja teatteriohjaaja. Hän on tehnyt uraansa suurelta osin Lahden kaupunginteatterissa ja Teatteri Vanhassa Jukossa.

## Ura
Karekallas opiskeli Lahden kansanopiston teatterilinjalla 1990-luvun lopulla.

Karekallas näytteli 1990-luvulta 2010-luvulle Lahden kaupunginteatterissa; hänellä oli roolitehtäviä muun muassa näytelmissä *[[Hamlet]]* ja *[[Tukkijoella (näytelmä)|Tukkijoella]]*. Vuonna 2009 hänellä oli nimirooli Molièren klassikkonäytelmässä *[[Tartuffe]]*. Kappale esitettiin lahtelaisessa Teatteri Vanha Jukossa. 2010-luvun puolivälistä Karekallas on näytellyt ensisijaisesti Vanhassa Jukossa.

Karekallaksen ohjauksia ovat muun muassa lastennäytelmä *Likasika* (2012), *Seitsemän broidia Sipoosta* (2014) ja *[[Kullervo (Kiven näytelmä)|Kullervo]]* (2018).

Vuonna 2020 Karekallas näytteli Reidar Särestöniemeä farssisarjassa *[[Keihäsmatkat (televisiosarja)|Keihäsmatkat]]*. Hän on näytellyt myös muutamissa lyhyissä fiktioelokuvissa, kuten *Vuokraisäntä* (2011).

## Lähteet

## Aiheesta muualla
*Teatterivanhajuko
Panamanorava

**Panamanorava** (*Sciurus deppei*) on oraviin (Sciuridae) kuuluva jyrsijälaji. Sitä tavataan Pohjois-Amerikasta ja Etelä-Amerikasta. Panamanoravan uhanalaisuusluokitus on Kansainvälisen luonnonsuojeluliiton (IUCN) mukaan elinvoimainen.

## Lähteet

## Aiheesta muualla
Doug Houda

**Douglas Harold Houda** (s. 3. kesäkuuta 1966 Blairmore, Alberta) on kanadalainen uransa lopettanut jääkiekkoilija, pelipaikaltaan puolustaja. Houda pelasi NHL:ssä yhteensä 561 ottelua ja teki niissä 82 pistettä. Hän pelasi myös 550 AHL-ottelua.

## Lähteet
Florian Busch

**Florian Busch** (s. 2. tammikuuta 1985 Tegernsee) on saksalainen jääkiekkoilija, joka pelaa DEL-liigan Eisbären Berlinin joukkueessa. Busch on pelannut DEL-liigaa vuodesta 2002 lähtien. Hän on pelipaikaltaan vasen laitahyökkääjä ja laukoo vasemmalta.

## Lähteet
Joonas Kuokkanen

**Joonas Kuokkanen** (s. 4. lokakuuta 1983 Lahti) on suomalainen näyttelijä.

## Ura
Kuokkanen näytteli jo lapsena televisioelokuvassa *Sotapoika* (1993). Tuonnempana hän on näytellyt lähinnä sivuosia useissa televisiosarjoissa ja elokuvissa, kuten *[[Ratamo (televisiosarja)|Ratamo]]* ja *[[Syke (televisiosarja)|Syke]]*. Lisäksi Kuokkanen on näytellyt lyhytelokuvissa. Vuonna 2018 hän teki pääroolin Ossi Kallion dokumenttielokuvassa *Westermarck*. 

Kuokkanen on näytellyt myös helsinkiläisessä Kellariteatterissa.

Vuonna 2020 Kuokkanen näytteli Anssin roolin farssisarjassa *[[Keihäsmatkat (televisiosarja)|Keihäsmatkat]]*.

## Valikoitu filmografia
### Teatteri- ja televisioelokuvat
*Sotapoika (1993)
*Milkshake (1994)
*Ratkaiseva isku (2011)
*Ella ja kaverit (2012)
*Korso (2014)
*Tyttö nimeltä Varpu (2016)
*Love Records – Anna mulle Lovee (2016)
*Viraali (2017)
### Televisiosarjat
*Koukussa (2016, 2019)
*Ratamo (2018)
*Syke (2018)
*Sunnuntailounas (2018)
*Modernit miehet (2019)
*Roba (2019)
*Keihäsmatkat (2020)
*Ei Haukku haavaa tee (2021)

### Dokumenttielokuva
*Westermarck (2018)

## Lähteet

## Aiheesta muualla
*Joonas Kuokkanen ACTOR SHOWREEL 2019 (YouTube)
Pjotr Bessonov

**Pjotr Aleksejevitš Bessonov** (1828−1898) oli venäläinen kansanrunoudentutkija. Hän oli slaavilaisten kielten professorina Harkovan yliopistossa ja on julkaissut kokoelmia ja tutkimuksia eteläslaavilaisesta kansanrunoudesta, Kirejevskin suuren venäläisen kansanrunojen kokoelman, valkovenäläisiä kansanrunoja (1871) ja *Kerjäläisten hengellisiä lauluja* (Kaleki perehožije).

## Lähteet

## Aiheesta muualla
Merikokkikalat

**Merikokkikalat** (Callionymoidei) on putkisuukalojen lahkoon (Syngnathiformes) kuuluva kalojen alalahko. Aiemmin sitä pidettiin ahvenkalojen (Perciformes) alalahkona tai omana lahkonaan Callionymiformes.

Merikokkikaloihin kuuluuä kaksi heimoa, joissa on yhteensä 13 sukua ja 215 lajia:
* Merikokit Callionymidae
* Louhikokit Draconettidae

## Lähteet
Akō

**Akō** () on Japanin kaupunki Honshūn saarella Kansain alueella Hyōgon prefektuurissa. Se sijaitsee Seton sisämeren Harimanmeren rannikolla prefektuurin  lounaisosassa. Kaupungin keskusta on rakentunut sen läpi pohjois–eteläsuunnassa virtaavan Chikusajoen suistoalueelle. Lännessä kaupunki rajautuu Okayaman prefektuuriin. Akōssa on 47&nbsp;391 asukasta (joulukuussa 2019) ja sen pinta-ala on 126,86 neliökilometriä.

Akōhon rakennettiin linna 1500-luvun lopulla. Se oli aluksi Ikeda-klaanin hallussa, mutta siirtyi vuonna 1645 Asano-klaanille, ja sen ympärille kehittyi linnanaluskaupunki. Akō on erityisen kuuluisa 47 rōninista eli Akōn välikohtauksesta 1700-luvun alussa. Välikohtauksen jälkeen Asano-klaani menetti valtansa, ja Akōta hallitsivat Nagai- ja Mori-klaanit. Jo 1600-luvulla siellä aloitettiin suolan tuotanto merivedestä haihduttamalla. Tuotanto teollistui 1960-luvulla, minkä jälkeen entisiä suolakenttiä on otettu muuhun käyttöön. Kaupunkiin syntyi myös muuta teollisuutta, kuten tekstiili-, lääke-, sementti- ja elektroniikkateollisuutta. Kaupunkioikeudet Akō sai vuonna 1951, kun Akōn maaseutukaupunkiin liitettiin Sakoshin maaseutukaupunki ja Takaon kyläkunta.

Akōn rakennettuun kulttuuriperintöön kuuluvat muun muassa Akōn linnan jäänteet, Asano-klaanin temppelinä tunnettu Kagaku-ji ja Ōishi-jinjan pyhäkkö. Eräs historiallinen nähtävyys on Tabuchi-klaanin puutarha. Kaupungissa toimivat myös Akōn historiallinen museo ja Akōn meritieteellinen museo. Maisemistaan tunnettu Misakin alue Seton sisämeren rannikolla kuuluu Seton sisämeren kansallispuistoon. Myös kaupungin edustalla sijaitseva, subtrooppisen metsän peittämä Ikishiman saari on nimitetty luonnonmuistomerkiksi. Akōta palvelevat JR Nishi-Nihonin Akō-linja ja San’yō-päälinja.

## Kuvia

Tiedosto:Sakoshi daido01s1920.jpg|Sakoshin kaupunkikuvaa
Tiedosto:Ako city center area Aerial photograph.1980.jpg|Akō ilmakuvassa vuonna 1980
Tiedosto:141115 Tabuchi Garden Ako Hyogo pref Japan01s3.jpg|Tabuchin puutarhaa
Tiedosto:141115 Hyogo prefectural Ako Seaside Park Japan06n.jpg|Akōn merenrantapuistoa
Tiedosto:141225 Myokenji Ako Hyogo pref Japan07bs.jpg|Myōken-jin temppeli, taustalla Ikishima


## Lähteet

## Aiheesta muualla

* Kaupungin internetsivut
Istanbulin Sabiha Gökçenin kansainvälinen lentoasema

**Istanbulin Sabiha Gökçenin kansainvälinen lentoasema** ( ) on Istanbulissa Turkissa sijaitseva lentoasema. Lentoasema on nimetty Turkin ensimmäisen naislentäjän ja maailman ensimmäisen naissotalentäjän Sabiha Gökçenin mukaan. Lentoasema sijaitsee Istanbulissa Aasian puolella, noin 12 kilometrin päässä Pendikistä ja noin 40 kilometrin päässä Euroopan puolella sijaitsevasta Taksimin-aukiosta.

## Lähteet

## Aiheesta muualla

* 
*
Tähystäjäkalat

**Tähystäjäkalat** (Uranoscopoidei) on huulikalojen (Labriformes) lahkoon kuuluva kalojen alalahko.

## Heimot
Tähystäjäkalat sisältää seuraavat viisi heimoa:
* Hietatähystäjät Trichodontidae
* Tuulenkalat Ammodytidae
* Taivaantähystäjät Uranoscopidae
* Hieta-ahvenet Pinguipedidae
* Nuoliaisahvenet Cheimarrichthyidae

Aiemmin tähystäjäkaloihin sisällytettiin myös seuraavat seitsemän heimoa:
* Ahmattiahvenet Champsodontidae
* Nielijämakrillit Chiasmodontidae
* Piiloilijat Creediidae
* Tähystäjät Leptoscopidae
* Lättäahvenet Percophidae
* Vankiluikertajat Pholidichthyidae
* Louhikalat Trachinidae
* Kaivautujat Trichonotidae

## Lähteet
Jaani Holopainen

**Jaani Juhani Holopainen** (s. 17. toukokuuta 2001 Lohja) on suomalainen jääkiekkoilija, joka pelaa II-divisioonajoukkue Harjun Kiekossa. Hän on pelipaikaltaan oikea laitahyökkääjä. Hän laukoo oikealta.

## Ura
Holopainen on Lohjan Kisa-Veikkojen kasvatti. Hän siirtyi juniorina sittemmin Harjun Kiekkoon, josta Holopainen siirtyi kaudeksi 2016–2017 Kiekko-Vantaan C-nuoriin. Hän oli C-nuorten SM-karsinnoissa joukkueen paras syöttäjä 18 syöttöpisteellään. C-nuorten SM-sarjan runkosarjassa Holopainen oli tehoilla 9+12=21 Kiekko-Vantaan paras maalintekijä ja hän jakoi joukkueen sisäisen pistepörssin voiton Juuso Fagerströmin kanssa. Kaudeksi 2017–2018 Holopainen siirtyi Helsingin IFK:n B-nuoriin. Hän oli 19 osumallaan joukkueen paras maalintekijä.

Kaudella 2019–2020 Holopainen debytoi HIFK:n SM-liigajoukkueessa. Hän pelasi ensimmäisen ja kauden ainoaksi jääneen liigaottelunsa 5. helmikuuta 2020 vieraissa Hämeenlinnan Pallokerhoa vastaan. Holopaiselle avautui paikka HIFK:n kokoonpanosta, kun joukkueesta peräti seitsemän pelaajaa oli sivussa flunssan vuoksi sekä kaksi pelaajaa Sweden Hockey Gamesissa. Hänet merkittiin HIFK:n nelosketjun oikeaan laitaan keskushyökkääjänä pelanneen puolustaja Aleksi Laakson viereen. Holopainen sai ottelussa jääaikaa 3.44 minuuttia ja hän keräsi teholukeman +1.

Tri-City Storm varasi Holopaisen 267. pelaajana USHL:n varaustilaisuudessa 2020. Samana kesänä hänet varasi myös Amarillo Bulls 77. pelaajana NAHL:n täydennysvaraustilaisuudessa. Osittain myös koronaviruspandemian vuoksi Holopainen jatkoi kaudella 2020–2021 kuitenkin HIFK:n U20-joukkueessa, jonka varakapteenina hän toimi. Holopainen ei pelannut kauden aikana otteluakaan SM-liigassa. Kaudella 2021–2022 hän oli HIFK:n U20-joukkueen toiseksi paras maalintekijä Aleksanteri Kaskimäen jälkeen. Holopainen pelasi kauden aikana myös yhden ottelun SM-liigassa.

Kaudeksi 2022–2023 Holopainen siirtyi vuoden mittaisella sopimuksella Mestis-joukkue Rovaniemen Kiekkoon. Hän pelasi siellä tulokaskaudellaan 42 runkosarjaottelua tehopistein 6+14=20 ja neljä playoff-ottelua ilman tehopisteitä. Holopainen voitti kauden päätteeksi Mestis-pronssia. Hän pelasi myös neljä Suomen Cupin ottelua tehden yhden syöttöpisteen. Toukokuussa 2023 Holopainen teki RoKin kanssa vuoden mittaisen jatkosopimuksen.

Holopainen palasi kaudeksi 2024–2025 kotikaupunkiinsa Lohjaan ja siirtyi vuoden mittaisella sopimuksella II-divisioonajoukkue Harjun Kiekkoon.

## Muuta
Holopainen valmistui yo-merkonomiksi keväällä 2021. Hän valmistui ylioppilaaksi Mäkelänrinteen lukiosta.

## Tilastot

## Lähteet
*
*
*

### Viitteet
Priyanka Gandhi

**Priyanka Gandhi** (s. 12. tammikuuta 1972 New Delhi) on intialainen kongressipuoluetta edustava poliitikko. Hän liittyi mukaan politiikkaan vuoden 2019 parlamenttivaalien edellä, jolloin hänet valittiin johtamaan puolueensa vaalityötä Uttar Pradeshin itäosissa. Aikaisemmin hän on tehnyt vaalityötä veljensä Rahulin ja äitinsä Sonian vaalikampanjoissa, mutta hän on pysytellyt itse erossa politiikasta.

Gandhi meni naimisiin liikemies Robert Vadran kanssa vuonna 1997. He ovat saaneet kaksi lasta, pojan ja tyttären. Hän perusteli pysyvänsä erossa politiikasta, koska halusi viettää enemmän aikaa lastensa kanssa. Vuodesta 1998 alkaen hän toimi politiikassa vain rajallisesti, avustaen sukuaan Amethin ja Rae Berelin vaalipiireissä. Hän sai merkittävämmän aseman politiikassa Uttar Pradeshin osavaltiovaalien yhteydessä vuonna 2017. Tuolloin hän onnistui solmimaan epätodennäköisenä pidetyn vaaliliiton Samajwadi Partyn kanssa. Hänen suosionsa on aina ollut suurempaa kuin veljensä Rahul Gandhin. 

Vuonna 2019 häntä pyydettiin kongressipuolueen puheenjohtajaksi eronneen veljensä paikalle, mutta hän kieltäytyi tehtävästä. 

## Lähteet

## Aiheesta muualla
Pegasus Airlinesin lento 2193

**Pegasus Airlinesin lento 2193** oli Pegasus Airlinesin Turkin sisäinen reittilento İzmiristä Istanbulin Sabiha Gökçenin kansainväliselle lentoasemalle. Lennolla 5. helmikuuta 2020 käytetyn Boeing 737-86J -koneen laskukiito meni pitkäksi sen laskeutuessa ukkosmyrskyssä. Se putosi alas kiitotien päässä olevalta penkereeltä ja katkesi kolmeen osaan.

Onnettomuuslennolla oli 177 matkustajaa ja kuusi miehistön jäsentä. Onnettomuudessa kuoli kolme ihmistä, ja 179 loukkaantui.

## Tapahtumat
Lento 2193 lähti İzmiristä kello 17.22 paikallista aikaa. Sen lähestyessä Istanbulia alueella oli ukkosmyrsky. Sabiha Gökçenin lentoasemalle laskeutuvien lentojen käytössä oli kiitotie 06, mikä yhdessä vallitsevien tuuliolojen kanssa tarkoitti laskeutumista vahvaan, puuskaiseen sivumyötätuuleen. Lennolle 2193 tuulen nopeudeksi ilmoitettiin 22 solmua, puuskissa 30 solmua.

Kone laskeutui kello 18.19, mutta kiitotie ei riittänyt sen pysäyttämiseen. Se putosi alas kiitotien päässä olevalta penkereeltä ja katkesi kolmeen osaan päätyen noin 20 metriä kiitotien tason alapuolelle.

## Lähteet